Planul de relansare economică, criticat de un economist: "E ca o carte de telefon. Nu putem să-i acordăm mare credit".
Economiştii critică planul de relansare economică lansat de Iohannis şi Orban. Mircea Coşea spune că acesta nu este planul de reconstrucţie economică promis de şeful statului. M. Coşea: "Este lipsit de obiectiv, dacă un plan se face pe zece ani ar trebui să aibă un obiectiv". M. Coşea: "Cele 20 de obiective se risipesc, aşa cum spune Confucius, ca boabele de mazăre pe masă".
Mircea Coşea este doctor în ştiinţe economice. Aştepta, ca tine, să afle concret ce măsuri economice propune guvernul pentru a ieşi din criza provocată de pandemie.Acum, după ce a aflat ce ne propune echipa Iohannis – Orban, este dezamăgit.De ce?Din punctul său de vedere "Planul Naţional de Investiţii şi Relansare Economică" este nerealist. El spune că programul este o reluare a obiectivelor pe care le aştepţi şi tu de 25 de ani, conţine obiective despre care şi Alianţa PSD – ALDE a vorbit în 2016, fără termene clare, fără a cunoaşte modalitatea de realizare şi fără o sursă sustenabilă de finanţare."Acest program e ca o carte de telefon. Îi găsiţi pe toţi acolo. Cu nume, cu prenume, cu număr de telefon, cele 20 de priorităţi. Nu putem să-i acordăm prea mare credit. Nu-i putem acorda prea mult credit până nu-i vedem finanţarea reală. Natura asta faraonică a cifrelor. Peste 3 mii de km de autostrăzi suna bine, dar nu sunt aplicabile", a declarat Mircea Coșea, doctor în științe economice.Autorul articolului: Cristina Ioniceanu.